ตามคาด! DTAC โชว์กำไร Q2/62 โตทะลัก 8เท่าตัวเฉียด 1.7 พันลบ.หลังค่าเสื่อม-ตัดจำหน่ายลดฮวบ
ตามคาด! DTAC โชว์กำไร Q2/62 โตทะลัก 8 เท่าตัวเฉียด 1.7 พันลบ.หลังค่าเสื่อม-ตัดจำหน่ายลดฮวบ
ตามคาด! DTAC โชว์กำไร Q2/62 โตทะลัก 8 เท่าตัวเฉียด 1.7 พันลบ.หลังค่าเสื่อม-ตัดจำหน่ายลดฮวบ
15 ก.ค. 2562

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานประจำไตรมาส 2 และงวด 6 เดือนแรกปี 2562 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรสุทธิเติบโต เนื่องจากบริษัทมีค่าเสื่อมราคาและค่าตัดจำหน่ายของต้นทุนการให้บริการลดลง 47.4% จากไตรมาสเดียวกันของปีก่อน จากการสิ้นสุดของค่าตัดจำหน่ายสินทรัพย์ภายใต้สัมปทานในเดือนกันยายน 2561 ซึ่งถูกชดเชยบางส่วนจากค่าตัดจำหน่ายใบอนุญาตใช้คลื่นความถี่ 1800 MHz และ 900 MHz และการขยายเครือข่าย
อีกทั้งต้นทุนค่าธรรมเนียมในไตรมาสนี้เท่ากับ 646 ล้านบาท ลดลง 58.9% จากไตรมาสเดียวกันของปีก่อน ภายหลังสัญญาสัมปทานและ มาตรการเยียวยาสิ้นสุดลง ส่งผลให้สัดส่วนต้นทุนค่าธรรมเนียมต่อรายได้จากการให้บริการไม่รวมค่าเชื่อมต่อโครงข่ายลดลงมาอยู่ที่ 4.3% จาก 9.8% ในไตรมาสเดียวกันของปีก่อน
พร้อมกันนี้ บริษัทมีมติอนุมัติการจ่ายเงินปันผลระหว่างกาลจากผลการดำเนินงานงวด 6 เดือน สิ้นสุดวันที่ 30 มิถุนายน 2562 ในอัตราหุ้นละ 1.26 บาท (ก่อนหักภาษีณ ที่จ่าย) รวมเป็นเงินทั้งสิ้น 2,983 ล้านบาท โดยจ่ายจากกำไรสุทธิของบริษัทที่เสียภาษีเงินได้นิติบุคคลในอัตราร้อยละ 20 ทั้งนี้ผู้ถือหุ้นซึ่งเป็นบุคคลธรรมดาสามารถขอเครดิตภาษีจากการจ่ายเงินปันผลดังกล่าวได้ตามมาตรา 47 ทวิแห่งประมวลรัษฎากร
ทั้งนี้ กำหนดวันกำหนดรายชื่อผู้ถือหุ้นที่มีสิทธิรับเงินปันผลระหว่างกาล (Record Date) ในวันที่ 30 กรกฎาคม 2562 และกำหนดวันจ่ายเงินปันผลระหว่างกาล ในวันที่ 9 สิงหาคม 2562
อนึ่งก่อนหน้านี้ บริษัทหลักทรัพย์ ฟิลลิป (ประเทศไทย) จำกัด (มหาชน) แนะนำ “ทยอยซื้อ” หุ้น DTAC ให้ราคาพื้นฐาน 57 บาท/หุ้น หลังประเมินว่า DTAC จะมีกำไรสุทธิงวดไตรมาส 2/2562 อยู่ที่ 1,437 ล้านบาท เพิ่มขึ้น 701.4% จากไตรมาสเดียวกันปีก่อนที่มีกำไรสุทธิอยู่ที่ 179 ล้านบาท และเพิ่มขึ้น 2% จากไตรมาสก่อน ที่มีกำไรสุทธิอยู่ที่ 1,408 ล้านบาท
สำหรับกำไรสุทธิที่เติบโตโดดเด่น หลัก ๆ คาดว่ายังมาจากค่าตัดจำหน่ายที่หมดไปภายหลังสิ้นสุดสัญญาสัมปทานกับบริษัท กสท โทรคมนาคม จำกัด (มหาชน) หรือ CAT ขณะที่รายได้รวม 19,791 ล้านบาท เพิ่มขึ้น 5.5% จากไตรมาสเดียวกันปีก่อน และเพิ่มขึ้น 0.7% จากไตรมาสก่อน คาดว่าเป็นผลจากการรับรู้รายได้จากการให้บริษัท ทีโอที จำกัด (มหาชน) หรือ TOT และ CAT เช่าอุปกรณ์ บวกกับส่วนลดค่าเครื่องที่ลดลง (หลังเริ่มลดการอุดหนุน) ซึ่งทั้งหมดช่วยชดเชยรายได้จากการให้บริการโทรศัพท์ที่คาดว่ายังถูกกดดันจากแพ็กเกจแบบใช้งานไม่จำกัดด้วยความเร็วคงที่ (Fixed Speed Unlimited Data Plan)
ทั้งนี้ หากผลการดำเนินงานในช่วงไตรมาส 2/2562 เป็นไปตามคาดการณ์ จะทำให้ในช่วงครึ่งแรกของปี 2562 DTAC จะมีกำไรสุทธิรวม 2,845 ล้านบาท เพิ่มขึ้น 90.4% จากช่วงเดียวกันปีก่อนที่มีกำไรสุทธิอยู่ที่ 1,494 ล้านบาท